O nouă tranșă de vaccin Moderna. Peste 100.000 de doze ajung în România.
Peste 100.000 de doze de vaccin Moderna sosesc vineri în România. Acestea vor fi depozitate la Centrul Național de Stocare din cadrul Institutului "Cantacuzino". Transportul este asigurat de firma producătoare.
106.800 de doze de vaccin Moderna vor ajunge vineri la Institutul Național de Cercetare Dezvoltare Medico-Militară "Cantacuzino", a anunțat Comitetul Național de Coordonare a Activităților privind Vaccinarea împotriva COVID-19 (CNCAV).Potrivit unui comunicat al CNCAV, transportul este asigurat de firma producătoare, iar dozele de vaccin vor fi aduse în București pe cale terestră.Acestea vor fi depozitate la Centrul Național de Stocare din cadrul Institutului "Cantacuzino", iar în perioada următoare vor fi distribuite în centrele regionale din țară.Astfel, 32.600 doze vor rămâne la Centrul Național de Stocare București, 5.600 vor ajunge la Brașov, 11.200 la Centrul Regional de Depozitare Cluj, 15.400 la Constanța, 2.800 la Craiova, 18.200 la Iași și 21.000 de doze vor fi trimise la Centrul Regional de Depozitare Timișoara.